We Are One (Wild Youth-sang)

«We Are One» (norsk oversettelse: vi er én/ett) er en popsang fra 2023 med det irske bandet Wild Youth. Sangen var Irlands bidrag i Eurovision Song Contest 2023 i Liverpool i Storbritannia.

Om sangen 
Bandmedlemmene Conor O'Donohoe og Ed Porter skrev låten i Sverige sammen med den svenske Grammy-nominerte låtskriveren Jörgen Elofsson. 

Teksten handler om temaer som livet, samhold og frihet. Frontfigur O'Donohoe sier låten er inspirert av Eurovision Song Contest, blant annet av hvordan konkurransen forener mennesker.

Wild Youth sendte «We Are One» til det irske uttaket til Eurovision Song Contest og ble plukket ut til den irske finalen fredag 3. februar 2023. Der vant de til slutt konkurransen og fikk representere Irland i Eurovision Song Contest 2023 i Liverpool. Låten deltok i semifinale 1 tirsdag 9. mai 2023. Der ble den nummer 12 av 15 deltakere og kvalifiserte seg ikke til finalen lørdag 13. mai.

Listeplasseringer

Referanser 

Sanger fra 2023
Bidrag til Eurovision Song Contest 2023
Irsk musikk
Irske sanger